ועדת הכלכלה, כנסת 17, פרוטוקול מספר 315, 2007-07-16 12:30

גלעד ארדן: צהריים טובים, אני פותח את ישיבת ועדת הכלכלה.

גלעד ארדן: על סדר היום: הצעת חוק מועצת הצמחים (ייצור ושיווק)(תיקון מס' 8), התשס"ז-2007.

גלעד ארדן: זאת הצעת חוק שיזמה הממשלה ועברה במליאת הכנסת ביום 11 במרס 2007.

גלעד ארדן: קראתי את הצעת החוק בעניין רב ואני מבקש משר החקלאות ופיתוח הכפר להציג את ההצעה.

גלעד ארדן: בבקשה, אדוני השר.

שלום שמחון: תודה, אדוני היושב ראש.

שלום שמחון: אני שמח על הזדמנות לברך אותך בתפקידך כיושב ראש ועדת הכלכלה.

שלום שמחון: אני משוכנע לחלוטין שהצוות המיומן של ועדת הכלכלה, לאה, אתי ועידית, ידאגו לכך שתיהנה לא פחות ממה שאני ניהניתי.

שלום שמחון: אנחנו עוסקים בחוק מועצת הצמחים, שהוא תוצאה של ועדה שהקמתי מייד עם כניסתי לתפקידי כשר החקלאות כדי לבחון את הפעילות של מועצת הצמחים.

שלום שמחון: הדוח מונח לפניך ובמסגרת הדוח הזה נדרשו תיקוני חקיקה, שהמרכיבים שלהם נוגעים לכמה נושאים.

שלום שמחון: ראשית, אנחנו מחזירים סמכויות ששר החקלאות נטל לעצמו, חזרה למועצה ולמגדלים מכיוון שזה לא השיג את המטרות.

אבשלום וילן: במשך שנה וחצי ישבתי בראש ועדת משנה של ועדת הכספים, שניסתה לאחד את מועצות הייצור ועשינו מהלך הרבה יותר הגיוני, אבל אז נכנס מי שנכנס ויצר מבוכה ומבולקה.

אבשלום וילן: לצערי, עכשיו רואים שצדקנו ובאים לתקן ומוטב מאוחר מאשר לעולם לא.

שלום שמחון: הוועדה, בראשות מנכ"לית משרד החקלאות יעל שאלתיאלי, הגיעה למסקנה שכדי לנהל את המועצה, שבה יש מרכיב מרכזי למגדלים, יש חשיבות לתת להם חזרה את הסמכויות, כדי שהם יוכלו לנהל גם את השוק וגם חלקים שהם חלקים רגולטיביים.

שלום שמחון: שנית, הגענו למסקנה שהיקף ההיטלים שנגבה מהמגדלים גדול מאד ואנחנו מבקשים לקבוע בחוק תקרה לגובה גביית ההיטלים מהמגדלים, כך שהוא לא יעבור 0.8% ומתוכו לא יותר מרבע אחוז לתקורה.

שלום שמחון: קודם לא היתה תקרה וחלקים מסוימים משלמים אחוז וחצי.

שלום שמחון: סיימנו מהלך התייעלות גדול בתוך המועצה ועשינו שני דברים – צמצמנו את מספר העובדים מ-120 ל-39 ושחררנו את מועצת הצמחים מפעילות בתוך המועצה.

לאה ורון: 0.8% ממה?

שלום שמחון: מהתפוקה, אבל רק רבע אחוז הולך לתקורה וכל שולחן יכול להחליט כמה הוא גובה לעצמו בין 0.25% ל-0.8%.

שלום שמחון: אנחנו מעריכים שבפועל המגדלים יתייצבו יחד עם התקורה על 0.4%-0.5% ואף אחד לא יגיע לתקורה.

שלום שמחון: אנחנו מעריכים שגם לי וגם לשרים הבאים לא יהיה האומץ להעלות מעבר לזה.

שלום שמחון: דבר נוסף הוא נושא הנכסים של מועצת הפרחים, שהוצא מתוך המועצה.

שלום שמחון: מתוך כוונה להגיע להסכמה עם שני ארגוני מגדלי הפרחים בנושא הנכסים, אנחנו מבקשים לפצל את הפרק שעוסק בנכסי ענף הפרחים מתוך החוק ואנחנו מקווים שבמהלך פגרת הקיץ אדוני ייתן לנו אפשרות להופיע בפני הוועדה פעם אחת לפחות, כדי שנוכל להגיע להסכמה עם מגדלי הפרחים.

שלום שמחון: אם לא, זה יהיה בתחילת המושב הבא.

שלום שמחון: זאת פעם ראשונה לכך שהממשלה מסכימה לכך, שהנכסים הם נכסים משותפים לה ולמגדלים ולדבר הזה יש משמעות רבה גם מבחינת מגדלי הפרחים וגם מבחינת המגדלים האחרים.

שלום שמחון: אנחנו רוצים שעם פתיחת מושב החורף נוכל להביא לקריאה שנייה ושלישית גם את נושא הנכסים מתוך הסכמה עם שני ארגוני מגדלי הפרחים.

גלעד ארדן: לפני שנעבור לקריאת החוק אני אשמח לשמוע הערות עקרוניות לנוסח שמונח על שולחננו.

אבשלום וילן: הגשתי הצעה להוראת מעבר.

אבשלום וילן: כאשר התקיימו בחירות הסתבר שנבחרו אנשים רק משני איזורים ורק ממגזר שאני מייצג ולא ממגזרים אחרים.

אבשלום וילן: שיטת הבחירות לא טובה ובהסכמה שלהם הצעתי שיטת בחירות שתסדר את זה כהוראת מעבר ותתן ייצוג לכולם.

ערן אטינגר: גם אנחנו הבנו שצריך לעשות את התיקון הזה והעמדה הזאת מתואמת עם משרד המשפטים.

ערן אטינגר: לאמיתו של דבר, הוראה כזאת קיימת לגבי מליאת המועצה וזאת הוראה שמבטיחה ייצוג נאות.

ערן אטינגר: מאחר ושיטת הבחירות מתייחסת בעיקר לגודל, היא נותנת קול לכל מגדל אבל עוד קולות לפי ההיטלים שהמגדל שילם, היו ערים לאפשרות ששיטת הבחירות הזאת לא תבטיח ייצוג נאות למגזרים מסוימים, לאיזורים מסוימים או למינים מסוימים.

ערן אטינגר: לכן, כבר בהצעה שמונחת לפניכם כלולה הוראה כזאת ביחס למליאת המועצה ונשמט מאיתנו הצורך לעשות הוראה דומה גם ביחס לוועדות הענפיות.

ערן אטינגר: לכן הבקשה הזאת מקובלת עלינו במישור העקרוני.

גלעד ארדן: תודה.

יוסף בלייר: הנכסים או כל הנושאים הקשורים לענף הפרחים, כפי שזה מופיע בהצעת התיקון.

יוסף בלייר: מדובר בכל נושא ענף הפרחים ולא רק בנכסים.

עו"ד שלי דביר: היינו בדיון בוועדה ב-10 בינואר ואז היתה הצהרה גם של השר וגם של הייעוץ המשפטי של המשרד שיגיעו איתנו להסכמות לעניין נכסי הענף.

עו"ד שלי דביר: מינואר ועד יולי לא הצלחנו להגיע להסכמות בגלל העובדה שבכלל לא נפגשנו ולא שעו לבקשות שלנו להיפגש.

עו"ד שלי דביר: אמנם נפגשנו עם היועץ המשפטי לפני הדיון הזה, אבל אחריו לא נפגשנו.

עו"ד שלי דביר: אני לא רוצה לשחזר את המצב שהיה בשבעת החודשים האחרונים.

עו"ד שלי דביר: אני רוצה שיהיה ברור שאכן, אנחנו מסכימים לפיצול אבל אנחנו מסכימים לפיצול בתנאי שידברו איתנו.

עו"ד שלי דביר: אנחנו מבקשים שיהיה נסיון אמיתי וכן לדבר איתנו ולא שתהיה משיכה באף של עוד שבעה חודשים ונגיע לכאן באוקטובר בלי שנפגשנו פעם אחת.

שלום שמחון: האינטרס שלי שעניין הנכסים יסתיים יותר גדול משלכם.

שלום שמחון: יש החלטת ממשלה להפריט את חברת אגרסקו ואני חייב לסיים את הפרק של הנכסים כדי שאגרקסקו תצא להפרטה.

שלום שמחון: כל עוד אני לא מסיים את זה, ההפרטה מתעכבת ולכן האינטרס שלי גדול משלכם.

עו"ד שלי דביר: אני מברכת על כך שהקפאון שהיה בשבעת החודשים האחרונים לא ימשיך ואנחנו פותחים ערוץ חדש.

דניאל אברהם: אני לא מתנגד לפיצול, אבל אני אומר את עמדתי.

דניאל אברהם: אני תומך בהצעת החוק, כפי שהיא מוגשת, אבל אם החליטו לפצל, אין לי בעיה.

מאיר יפרח: המצב של מנהלה זמנית לא יכול להימשך.

מאיר יפרח: גם החוק אפשר לשחק עם העניין הזה יותר מדי ובינתיים הנכסים של ענף הירקות נשחקים בגלל שאין לנו כושר לקבל החלטות מסודרות.

מאיר יפרח: צריך להסדיר את הנכסים של ענף הפרחים.

גלעד ארדן: כדי לפצל נצטרך להצביע על זה כאן ולהביא למליאה את הבקשה לאישור?

אתי בנדלר: כן.

ערן אטינגר: אנחנו מבקשים לפצל את סעיף 37 בלבד.

גלעד ארדן: אני מעמיד להצבעה את בקשת שר החקלאות לפצל את סעיף 37 מהצעת החוק.

גלעד ארדן: הצבעה בעד הבקשה לפיצול סעיף 37 – פה אחד נגד – אין נמנעים – אין הבקשה לפיצול סעיף 37 נתקבלה.

גלעד ארדן: תודה.

גלעד ארדן: הפיצול אושר והבקשה תבוא בפני מליאת הכנסת.

גלעד ארדן: אדוני היועץ המשפטי, אנא התחל לקרוא, תן הסבר תמציתי על כל סעיף ונצביע.

ערן אטינגר: "תיקון סעיף 1 – 1.

ערן אטינגר: בחוק מועצת הצמחים (ייצור ושיווק), התשל"ג-1973 (להלן – החוק העיקרי), בסעיף 1 – אחרי ההגדרה "איסום" יבוא: "בית אריזה" – עסק המשמש למיון, לבירו או לאריזת צמחים.

ערן אטינגר: בהגדרה "ענף" במקום "ענף פרי ההדר וענף צמחי הנוי" יבוא "וענף פרי ההדר".

ערן אטינגר: אחרי ההגדרה "ענף" יבוא: "פעולה ענפית" – פעולה הממומנת מכספי הקרן המיוחדת של הענף, המיועדת לקידום ענייניו של אותו ענף, כאמור בסעיף 37(א)(2).

ערן אטינגר: "פעולה תת-ענפית" – פעולה הממומנת מכספי הקרן המיוחדת של מין של צמחים, שהוקמה לגביו ועדת משנה, המיועדת לקידום ענייניו של אותו מין, כאמור בסעיף 37(א)(2).

ערן אטינגר: ההגדרות ברורות, יש פה הגדרה של שתי פעולות – אחת לטובת ענף ואחת לטובת תת ענפית וכן יש קרנות לכל ענף ותת ענף.

ערן אטינגר: אלה הוראות שמתחייבות מכוח העובדה שאיחדו את המועצות, אבל עדיין משאירים אוטונומיה לכל תחום ומינים בתוך התחום.

ערן אטינגר: אחרי ההגדרה "השר", "שר החקלאות", יבוא: "תעשיין" – מי שעסקו או חלק מעסקו בייצור מוצרי צמחים.

גלעד ארדן: יש הערות?

גלעד ארדן: אם כך אני מעלה להצבעה את סעיף 1.

גלעד ארדן: הצבעה בעד אישור סעיף 1 – פה אחד נגד – אין נמנעים – אין סעיף 1 נתקבל.

גלעד ארדן: סעיף 1 אושר.

ערן אטינגר: סעיף 2.

ערן אטינגר: בסעיף 2 לחוק העיקרי, במקום סעיף קטן (ב) יבוא: (ב) השרים רשאים לכלול בתחום תפקידיה וסמכויותיה של המועצה גם ענבי יין וגם זיתי שמן, וכן באישור ועדת הכלכלה של הכנסת – גם צמחי נוי, ויראו אותם לעניין חוק זה כענף.

ערן אטינגר: כן רשאים השרים, באישור הוועדה האמורה, בצו שיפורסם ברשומות, להקים לגבי ענבי היין וזיתי השמן מועצות נפרדות – מועצת היין ומועצת הזיתים.

ערן אטינגר: העניין המהותי של הסעיף הזה, שכרגע לא עומדת על הפרק, שהשרים, באישור ועדת הכלכלה, יחזירו את ענף צמחי הנוי למועצה.

מאיר יפרח: אפשר להכניס לסעיף גם את הירקות, הפירות וההדרים כל אחד בנפרד?

ערן אטינגר: זאת אופציה שמדברת על החזרה והיא לא רלוונטית לפירות.

חיים חדד: כמעט שנה שלמה משכנעים אותנו שאין שום סיבה שנהיה בתוך מועצת הצמחים.

חיים חדד: אנחנו רואים בחוק החדש אפשרות שיגיע שר חדש ואחרי שסגרו את הענף, הוא יפתח אותו מחדש.

חיים חדד: אם יש הצדקה מסוימת להשאיר את הענף במועצה, למה לא השאירו אותו?

חיים חדד: ואם אין הצדקה להשאיר את הענף במועצה, למה להחזיר אותו?

ערן אטינגר: יכול להיות שאתה תרצה לחזור.

חיים חדד: אני רוצה עכשיו, אבל זה לא עוזר לי.

ערן אטינגר: יהיה מצב שבו אפשר יהיה להיענות לך בלי תיקון חקיקה ראשית.

חיים חדד: אני צריך להיות תלוי באיזה מצב נמצא השר?

אברהם דניאל: הייתי מוותר על הסעיף הזה והייתי רוצה שיוציאו אותו.

אברהם דניאל: אני לא רוצה לחזור למועצה, אפילו לא לחלום על זה.

אברהם דניאל: זה דבר שלפחות עשר שנים אנחנו פועלים לבטל אותו.

עו"ד שאול פלס: זה תפקיד של נציב הדורות הבאים.

עו"ד שאול פלס: אתם, בכל הכבוד, שופטים את המצב לפי העת הנוכחית ואולי תסתכלו קצת קדימה.

עו"ד שאול פלס: יכול להיות שתהיה סיטואציה שבה המגדלים שלכם ירצו לחזור, בניגוד למה שאתם חושבים היום.

חיים חדד: אנחנו רוצים לחזור היום.

עו"ד שאול פלס: אתה רוצה לחזור היום והיריב שלך לא רוצה.

עו"ד שאול פלס: ממש כפי שיש אופציה לענבי היין ולזיתי השמן, כך צריכה להיות אופציה גם לפרחים.

יוסף בלייר: זה לא דומה כי המעמד של מועצת הזית הוא מעמד ברור.

עו"ד שאול פלס: מדובר על ענבי יין וזיתי שמן.

גלעד ארדן: כרגע יש אפשרות בהחלטת שר ובאישור השרים להחזיר את זה לתחום המועצה.

גלעד ארדן: האם מישהו מבקש להציע למחוק את הסמכות הזאת, כלומר אם ירצו מחדש יהיה צריך חקיקה ראשית של הכנסת?

גלעד ארדן: מדובר רק לגבי הפרחים.

חיים חדד: אנחנו רוצים להשאיר את זה בחוק.

אתי בנדלר: מה הצעת השר?

שלום שמחון: לי זה לא משנה.

גלעד ארדן: אני מעלה לאישור את סעיף 2 בנוסח שהגיש השר.

גלעד ארדן: לסעיף הזה אין לי השגות והשר אומר שזה לא משנה לו.

שלום שמחון: אם אתה רוצה, תמצא חבר כנסת שיגיש הסתייגות למליאה.

גלעד ארדן: אני מעלה להצבעה את סעיף 2. נא להצביע.

גלעד ארדן: הצבעה בעד אישור סעיף 2 – פה אחד נגד – אין נמנעים – אין סעיף 2 נתקבל.

גלעד ארדן: סעיף 2 אושר פה אחד.

ערן אטינגר: סעיף 3 מתקן את סעיף 4 לחוק העיקרי, שמתייחס למבנה המועצה.

ערן אטינגר: (1) "במקום סעיף 4 לחוק העיקרי יבוא – השר ימנה את חברי המועצה שמספרם לא יעלה על 41 ובהם חמישה נציגי הממשלה והם: שלושה נציגי השר, נציג שר התעשיה, המסחר והתעסוקה, נציג שר האוצר והשאר – נציגי ציבור.

ערן אטינגר: מינוי החברים מקרב התעשיינים והצרכנים לפי סעיף קטן (ב)(2) ו-(3) יהיה לאחר התייעצות עם שר המסחר, התעשיה והתעסוקה.

ערן אטינגר: הגדלנו את מספר נציגי הממשלה מארבעה לחמישה ואת המספר הכללי של המועצה לא שינינו.

ערן אטינגר: (2) בסעיף קטן (ב) – בפסקה (1) במקום "שיקבעו השרים" יבוא "שיקבע השר", זה חוק שנמצא בתחום אחריותו של שר החקלאות והשארנו את שר התמ"ת בתיאום איתו רק במקום שבו זה מתחייב.

ערן אטינגר: את שאר הפרוצדורות הקלנו כדי שלא יתחייב תיאום בין שני השרים.

ערן אטינגר: כאמור, זה נעשה בתיאום איתם.

ערן אטינגר: אחרי פסקה (1) יבוא: (1א) שלושה חברים, שהם נציגי ארגון מגדלים יציג, אחד מכל ענף.

ערן אטינגר: לעניין זה, "ארגון מגדלים יציג" – ארגון מגדלים שהוכח להנחת דעתו של השר כי הוא מייצג את המספר הגדול ביותר של המגדלים בענף".

ערן אטינגר: לפי המבנה שאושר ב-2003, לא היתה אפשרות לתת נציגים למגדלים ואנחנו רואים בזה חשיבות.

ערן אטינגר: אם אני לא טועה, זה נכלל גם בהמלצות ועדת שאלתיאלי.

ערן אטינגר: (1ב) סבר השר כי הרכב נציגי המגדלים שמונו לפי פסקאות (1) ו-(1א) אינו נותן ביטוי הולם לייצוגם של כלל המגדלים, לרבות בשל כך שאינו כולל מגדלים מאיזור גידול מסוים, מגדלים של צמחים מסוג מסוים או מגדלים המשתייכים למגזר מסוים, רשאי הוא, כדי להבטיח ייצוג הולם כאמור, למנות עד שלושה חברים נוספים מקרב המגדלים, לאחר התייעצות עם גוף המייצג לדעתו את קבוצת המגדלים שמקרבה מונו החברים הנוספים, ככל שקיים גוף כאמור.

ערן אטינגר: זה סעיף שמבטיח ייצוג נאות.

ערן אטינגר: מכיוון שהליך הבחירות מתייחס לגודל, יש צורך לאפשר לשר, לאחר התייעצות עם ארגוני המגדלים, להבטיח שלא יהיה מצב שבו איזור חקלאי חשוב לא מקבל ייצוג במועצה.

ערן אטינגר: במקום פסקה (2) יבוא: (2) שישה חברים מקרב תעשיינים, משווקי צמחים ויצואני צמחים, שימונו באופן שיינתן ביטוי הולם לייצוגם של כלל הענפים.

ערן אטינגר: חברים כאמור היו גם בהרכב הקודם, אבל הנוסח אז היה לא יעלה על רבע, ופה אנחנו קובעים פיקס באופן שמייצג היטב את כל האינטרסים השונים שקבועים בסעיף הזה.

אתי בנדלר: מה ההבדל המהותי בין הרכב המועצה, כפי שהיה קודם, פרט להגדלת מספר נציגי הממשלה מארבע לחמש?

ערן אטינגר: יש שני דברים חשובים – 1.

ערן אטינגר: שלושה נציגי ארגוני מגדלים.

ערן אטינגר: 2.

ערן אטינגר: שלושה מגדלים כאשר המטרה היא להשיג ייצוג נאות.

ערן אטינגר: נציג הסוכנות נמחק כדי שהמועצה לא תהיה כל כך גדולה וזה לא כל כך רלוונטי.

אתי בנדלר: זאת אומרת שבניגוד להרכב הקודם, יש עכשיו רוב למגדלים הנבחרים והם מהווים 22 חברים מכלל חברי המועצה.

ערן אטינגר: יש חמישה נציגי ממשלה, חמישה מגדלים שנבחרים בבחירות, עוד שלושה מגדלים שנבחרים – שלושה מארגונים ושלושה מייצוג נאות, ושישה תעשיינים, משווקים ויצואנים, ושני צרכנים.

גלעד ארדן: יש עוד הערות לסעיף 3?

גלעד ארדן: אני מעלה להצבעה את סעיף 3.

גלעד ארדן: הצבעה בעד סעיף 3 – פה אחד נגד – אין נמנעים – אין סעיף 3 אושר.

גלעד ארדן: סעיף 3 אושר פה אחד.

גלעד ארדן: לגבי סעיף 2, אם אחד מחברי הכנסת, למרות שהם לא נכחו כאן, יגיש הסתייגות למחוק את החלק מסעיף 2(ב) לגבי ענף הפרחים, אנחנו נאפשר לו להעלות את ההסתייגות במליאה למרות שמדובר בהסתייגות מהותית.

ערן אטינגר: 4.

ערן אטינגר: בסעיף 5 לחוק העיקרי, במקום סעיף קטן (א) יבוא: "(א) השר ימנה את יושב ראש המועצה מבין נציגיו במועצה.

ערן אטינגר: נציג שר המסחר, התעשיה והתעסוקה במועצה יהיה סגן היושב ראש.

ערן אטינגר: " אין פה שום שינוי מהותי אלא רק שינוי נוסח.

גלעד ארדן: תודה.

גלעד ארדן: אנחנו עוברים להצבעה על סעיף 4.

גלעד ארדן: הצבעה בעד סעיף 4 – פה אחד נגד – אין נמנעים – אין סעיף 4 אושר.

גלעד ארדן: סעיף 4 אושר פה אחד.

ערן אטינגר: 5.

ערן אטינגר: בסעיף 8(א) לחוק העיקרי, במקום "יותר ממחצית מספר: יבוא "מחצית".

ערן אטינגר: זה מדבר על הקוורום.

ערן אטינגר: בשני סעיפים שהנוסח שלהם לא היה אותו נוסח, עשינו תיקון כדי ששניהם יהיו באותה לשון, שהיא מחצית.

גלעד ארדן: אני מעלה להצבעה את סעיף 5.

גלעד ארדן: הצבעה בעד סעיף 5 – פה אחד נגד – אין נמנעים – אין סעיף 5 אושר.

גלעד ארדן: סעיף 5 אושר פה אחד.

גלעד ארדן: תודה.

ערן אטינגר: 6.

ערן אטינגר: בסעיף 7 לחוק העיקרי – אחרי סעיף קטן (א) יבוא: "(א1) על אף הוראות סעיף קטן (א), החלטות המועצה בנוגע לנכסים המשמשים ענף או מין מסוים של צמחים או בנוגע לפעולה ענפית או תת ענפית, יתקבלו ברוב האמור באותו סעיף קטן לאחר קבלת המלצת הוועדה הענפית לפי סעיף 10א(ג), ואולם לא תקבל המועצה החלטה כאמור בניגוד להמלצת הוועדה הענפית, אלא ברוב של שני שלישים מהנוכחים.

ערן אטינגר: לעניין זה, "נכסים" – מקרקעין, מיטלטלין, זכויות וטובות הנאה ונכסים בלתי מוחשיים אחרים, לרבות ידע, חובות והתחייבויות, התקשרויות או עסקאות מכל סוג, והפירות שמניב כל אחד מאלה".

ערן אטינגר: מדובר בסעיף המסדיר את קבלת החלטות המועצה בנוגע להחלטות של ועדות ענפיות ותת-ענפיות.

ערן אטינגר: בסעיף קטן (ב), במקום "באותה ישיבה לא תקבל" יבוא "באותה ישיבה, למעט החלטה בנוגע לנכסים או לפעולה ענפית או תת-ענפית כאמור בסעיף קטן (א1), "לא תקבל".

ערן אטינגר: החרגנו החלטות, שנוגעים לנכסים של פעולה ענפית, שממילא מתקבלות ברוב מיוחס ולכן אין צורך לחזור על הפרוצדורה הזאת גם פה כי ההחלטה מראש מתקבלת ברוב מיוחס.

ערן אטינגר: סעיף קטן (ה) – בטל.

גלעד ארדן: יש הערות?

גלעד ארדן: אני מעלה להצבעה את סעיף 6 בנוסח שקרא היועץ המשפטי.

גלעד ארדן: הצבעה בעד סעיף 6 – פה אחד נגד – אין נמנעים – אין סעיף 6 אושר.

גלעד ארדן: סעיף 6 אושר פה אחד.

ערן אטינגר: 7.

ערן אטינגר: בסעיף 9 לחוק העיקרי, במקום "השרים" יבוא "השר".

ערן אטינגר: בכל החלטה שלא רלוונטית לשר התמ"ת, שחררנו אותו.

אתי בנדלר: זה מדבר על מינוי מנהל המועצה.

לאה ורון: הנסיון בוועדה הראה שפיצול בין שני שרים שונים רק גורם לקשיים.

גלעד ארדן: אנחנו עוברים להצבעה על סעיף 7.

גלעד ארדן: הצבעה בעד סעיף 7 – פה אחד נגד – אין נמנעים – אין סעיף 7 אושר.

גלעד ארדן: סעיף 7 אושר פה אחד.

ערן אטינגר: סעיף 8 מבטיח רוב למגדלים ועושה את הניסוח יותר בהיר.

ערן אטינגר: 8.

ערן אטינגר: בסעיף 10 לחוק העיקרי, במקום סעיף קטן (א) יבוא: (א).

ערן אטינגר: למועצה יהיה ועד פועל שמספר חבריו לא יעלה על 15, ובהם שלושה חברים מקרב נציגי הממשלה במועצה והם: יושב ראש המועצה, שישמש גם יושב ראש הוועד הפועל, סגן יושב ראש המועצה, שישמש גם סגן יושב ראש הוועד הפועל וחבר נוסף שימנה השר.

ערן אטינגר: המועצה תמנה את שאר חברי הוועד הפועל מקרב נציגי הציבור במועצה, ובלבד שמחצית חברי הוועד הפועל, לפחות, יהיו מקרב נציגי המגדלים שנבחרו בבחירות לפי סעיף 4(ב)(1), ובהם נציג מגדלים אחד לפחות מכל ענף.

גלעד ארדן: אנחנו עוברים להצבעה על סעיף 8.

גלעד ארדן: הצבעה בעד סעיף 8 – פה אחד נגד – אין נמנעים – אין סעיף 8 אושר.

גלעד ארדן: סעיף 8 אושר פה אחד.

ערן אטינגר: 9.

ערן אטינגר: בסעיף 10א לחוק העיקרי – בסעיף קטן (ג) במקום "לאותו ענף" יבוא "לאותו ענף, המלצה של הוועדה הענפית למועצה בעניין פעולה תת-ענפית תינתן לאחר קבלת המלצותיה של ועדת המשנה הנוגעת לעניין, לפי סעיף קטן (ו).

ערן אטינגר: הוועדה הענפית לא תיתן למועצה המלצה הנוגדת את המלצת ועדת המשנה אלא אם כן התקבלה על כך החלטה בישיבת הוועדה הענפית, ברוב של שני שלישים מהנוכחים, ובלבד שנכחו בישיבה מחצית מחברי הוועדה, לפחות.

ערן אטינגר: " הסעיף מסדיר את קבלת ההחלטות בין הוועדה הענפית לוועדת המשנה שלה, שנוגעת רק למין מסוים.

ערן אטינגר: בסעיף קטן (ו), במקום "לפני המועצה" יבוא "לפני הוועדה הענפית".

ערן אטינגר: בסעיף קטן (ז) – ברישה, במקום "בכללים" יבוא "בתקנות".

ערן אטינגר: בפסקה (1), המילים "וועדות המשנה" – יימחקו, ובמקום "בחירתם" יבוא מינוים".

ערן אטינגר: בפסקה (2), המילים "ועדות המשנה" – יימחקו.

ערן אטינגר: אחרי סעיף קטן (ז) יבוא: (ח) המועצה, בהתייעצות עם הוועדה הענפית הנוגעת לעניין, תקבע בכללים – את מספר חברי ועדות המשנה, תקופת כהונתם, תנאי כשירותם ודרכי מינוים.

ערן אטינגר: את סדרי הדיון של ועדות המשנה ונהלי עבודתן.

גלעד ארדן: תודה.

גלעד ארדן: אנחנו עוברים להצבעה על סעיף 9.

גלעד ארדן: הצבעה בעד סעיף 9 – פה אחד נגד – אין נמנעים – אין סעיף 9 אושר.

גלעד ארדן: סעיף 9 אושר פה אחד.

ערן אטינגר: 10.

ערן אטינגר: בסעיף 11 לחוק העיקרי, בפסקה (1), אחרי "פריון העבודה" יבוא "לתמוך בקיומם של ארגוני מגדלים, לעודד את פעילותם ולשתף עמם פעולה".

ערן אטינגר: זה חלק ממטרותיה של המועצה.

גלעד ארדן: זה קצת צורם כשכותבים לשתף עמם פעולה.

גלעד ארדן: זה כאילו קודם לא רצו לשתף איתם פעולה.

ערן אטינגר: 11.

ערן אטינגר: בסעיף 12(ב) לחוק העיקרי, בפסקאות (2) ו-(3), במקום "השרים" יבוא "השר".

ערן אטינגר: 12.

ערן אטינגר: בסעיף 13 לחוק העיקרי – בסעיף קטן (א), במקום "השרים" יבוא "השר".

ערן אטינגר: בסעיף קטן (ג), במקום "שהטיל השר" יבוא "שהטילה".

גלעד ארדן: אני מעלה להצבעה את סעיפים 10-12 בנוסח שקרא היועץ המשפטי.

גלעד ארדן: הצבעה בעד סעיפים 10-12 – פה אחד נגד – אין נמנעים – אין סעיפים 10-12 אושרו.

גלעד ארדן: סעיפים 10, 11 ו-12 נתקבלו.

אבשלום וילן: אני אמשיך לקרוא את הסעיפים – 13.

אבשלום וילן: בסעיף 15 לחוק העיקרי, אחרי פסקה (3) יבוא: (3א) הסמכות לקבוע כללים לפי החוק, הנתונה למועצה.

ערן אטינגר: אנחנו מחזירים סמכות מהשר למועצה לקבוע כללים.

אבשלום וילן: 14.

אבשלום וילן: בסעיף 16 לחוק העיקרי, במקום "השרים" יבוא "השר".

גלעד ארדן: אנחנו עוברים להצבעה על סעיפים 13-14.

גלעד ארדן: הצבעה בעד סעיפים 13-14 – פה אחד נגד – אין נמנעים – אין סעיפים 13-14 אושרו.

גלעד ארדן: סעיפים 13 ו-14 אושרו.

ערן אטינגר: 15.

ערן אטינגר: בסעיף 26 לחוק העיקרי – בסעיף קטן (א), במקום "השר רשאי" יבוא "המועצה רשאית".

ערן אטינגר: בסעיף קטן (ג), במקום "החליט השר" יבוא "החליטה המועצה ובמקום "יקבע" תבוא "תקבע".

אתי בנדלר: אני מציעה לומר במה דן סעיף 26.

ערן אטינגר: החזרנו את המצב לקדמותו כפי שהוא היה לפני תיקון 2003.

אתי בנדלר: אני אשלים את ההסברים ואני חושבת שצריך התייחסות לנושא הזה מעבר להצגת הדברים כעניין טכני בלבד.

אתי בנדלר: סעיף 26 לחוק העיקרי עניינו בדרכי שיווק צמחים ומשווקים מורשים וכאן יש סמכות לקבוע בכללים הגבלות רבות על דרכי שיווק של צמחים, בין היתר, למשל, שיווק באמצעות משווקים מורשים בלבד, הרשאה שלהם וכל מה שקשור בדרכי השיווק.

אתי בנדלר: זה סעיף שמאפשר באופן מפורש לקבוע דברים שלולא כן היו אסורים לפי חוק ההגבלים העסקיים.

אתי בנדלר: בנסיבות אלה חשבתי שהוועדה צריכה לשמוע התייחסות לסעיף הזה.

לאה ורון: נמצאת פה עורכת הדין איריס אכמון מהרשות להגבלים עסקיים.

ערן אטינגר: אנחנו לא מחדשים כאן שום דבר.

ערן אטינגר: הסמכות היתה קיימת תמיד וב-2003 העבירו אותה מהמועצה לשר.

ערן אטינגר: אנחנו מחזירים את הסמכות מהשר למועצה ומצד שני היא לא לבד, כי מדובר פה בסמכויות שתמיד היו, אבל הן דורשות את אישור השר.

ערן אטינגר: השינוי שעומד לפניכם מאד מוגבל בהיקפו.

ערן אטינגר: החזרת הסמכות ליזום ולקבוע את הכללים למועצה, שזה עיקר עניינה, אבל היא לחלוטין לא עושה את זה לבד, השר צריך לאשר אותם.

ערן אטינגר: נזכיר עוד שבמועצה עצמה יש כחמישה נציגי ממשלה ובהם נציג שר האוצר ושר התמ"ת.

ערן אטינגר: במליאת המועצה יושבים צרכנים ונציגים של משווקים, יצואנים ותעשיינים.

ערן אטינגר: לכן אנחנו בהחלט סבורים שהיא הגוף הנכון ליזום יוזמות מהסוג הזה וכאמור, יש מספיק מנגנוני בקרה ופיקוח עליה.

ערן אטינגר: כאמור, אנחנו לא מביאים לעולם שום דבר חדש אלא מחזירים למועצה סמכות שהיתה לה עד לפני ארבע שנים.

אבשלום וילן: יש הערות?

עו"ד איריס אכמון: אני מבקשת להעיר שהגם שמדובר בסמכויות שחוזרות, אנחנו עדיין מדברים על העברת סמכויות לידיים של אנשים, שיכול להיות שלא בהכרח ישרתו במאה אחוזים את האינטרס של הציבור, אלא יש להם יכולת לא רק לדאוג לספק את כל הביקוש בשוק, אלא אולי גם להשתמש בסעיפים האלה, ואולי גם בסעיף 29 לחוק, כדי לצמצם תפוקה.

עו"ד איריס אכמון: רציתי להסב את תשומת לב הוועדה לכך שאלה סמכויות מאד מרחיבות שניתנות לגורמים מעוניינים ובעניין הזה גם המשווקים בסיטונות יכולים להיות גורמים מעוניינים וגם יצרנים.

שלום שמחון: את יודעת שהחקלאות ניהנית מפטור.

עו"ד איריס אכמון: נכון, אבל אנחנו עדיין מגישים להם על מגש מבנה שוק.

שלום שמחון: את לא מגישה, זה שלה.

שלום שמחון: מדינת ישראל החליטה לתת לענף אחד פטור ולכן את לא מגישה לה פטור.

שלום שמחון: יש נסיון בוועדה הזאת כבר עשר שנים לבטל את הפטור בחוק ההסדרים.

אבשלום וילן: בכל השיווק החקלאי קיימת הדילמה הזאת, לא רק פה אלא בכל העולם.

אבשלום וילן: יש לנו ויכוח בוועדה הזאת שנה אחרי שנה, ומשרד האוצר מנסה לפגוע בפטור, פעם בחלב ובפעם באחרים.

אבשלום וילן: זאת התשובה שנתן כל העולם המערבי ואנחנו לא שונים בזה.

אבשלום וילן: זאת מועצת ייצור שיש בה גם נציגי הציבור, גם נציגי החקלאים, גם נציגי ממשלה והכל בנוי על אמון.

אבשלום וילן: אני לא רוצה להיכנס לכל התיאוריות בנוגע למחירי תוצרת חקלאית חד שנתיים ואיך הם משפיעים.

אבשלום וילן: זאת התשובה הכלכלית הכלל עולמית.

אבשלום וילן: לכן, מבחינה זו אני לא חושב שזה עומד בסתירה ואלה הכלים שהמציאו כדי להתמודד עם הבעיה.

אבשלום וילן: אין כלים אחרים בחקלאות וכל דבר אחר יותר בעייתי.

עו"ד שאול פלס: מאז פסק הדין של השופט פרנקפורט ב-1941, בבית המשפט העליון של ארצות הברית, שבו נקבע שפוטרים את החקלאות בארצות הברית, ארץ נידחת ומפגרת, מתחולת ההגבלים העסקיים, העולם החקלאי בארצות המתוקנות, המערביות והמודרניות מתנהל בצורה כזאת.

עו"ד שאול פלס: זה לא חידוש שאנחנו ממציאים עכשיו, הוא נוהג ועל האדנים האלה מתנהלת החקלאות המודרנית כבר מאז 1941.

אבשלום וילן: אנחנו עוברים להצבעה על סעיף 15.

אבשלום וילן: הצבעה בעד סעיף 15 – פה אחד נגד – אין נמנעים – אין סעיף 15 אושר.

אבשלום וילן: סעיף 15 מאושר.

ערן אטינגר: 16.

ערן אטינגר: בסעיף 27 לחוק העיקרי, במקום "משקבע השר" יבוא "משקבעה המועצה" במקום "נתן לו השר או מי שהוא הסמיך לכך" יבוא "נתנה לו המועצה", במקום "והשר או מי שהוא הסמיך לכך, רשאי, יבוא "והמועצה רשאית" ובמקום "שיראה" יבוא "שתראה".

ערן אטינגר: זה נושא של שיווק בהתאם לקביעת השר וזה אותו רעיון של סעיף 26 והוא יחזור גם בסעיף הבא שנוגע לסעיף 29.

אבשלום וילן: אנחנו עוברים להצבעה על סעיף 16.

אבשלום וילן: הצבעה בעד סעיף 16 – פה אחד נגד – אין נמנעים – אין סעיף 16 אושר.

אבשלום וילן: סעיף 16 אושר.

ערן אטינגר: גם בסעיף הבא אנחנו מדברים על הסדרת השיווק ושוב יש כאן החזרה של סמכויות שהיו לפני 2003.

ערן אטינגר: 17.

ערן אטינגר: בסעיף 27 לחוק העיקרי – ברישה, במקום "השר רשאי, לאחר התייעצות עם המועצה" יבוא "המועצה רשאית".

ערן אטינגר: בפסקה (1), במקום "ששר החקלאות קבע" יבוא "שהמועצה קבעה".

ערן אטינגר: במקום פסקה (11) יבוא: "(11) חובת מגדלים, משווקים, יצואנים, בתי אריזה ותעשיינים, לנהל רישום ולמסור דינים וחשבונות, בטפסים, במדיה מגנטית או אופטית או בתקשורת מחשבים, כפי שתורה המועצה".

אתי בנדלר: האם הסמכות הניתנת למועצה לא דורשת גם סמכות לגילוי סודות מסחריים למתחרים?

ערן אטינגר: המועצה היא מועצה ציבורית.

אתי בנדלר: נכון, אבל יכול מגדל אחד להיות מתחרה עסקי של מגדל אחר ועכשיו כופים על האחר למסור למועצה דינים וחשבונות מאד מפורטים, שעשויים להיות טמונים בהם גם סודות מסחריים שלו.

עו"ד שאול פלס: אבל כאן חל חוק הגנת הפרטיות.

עו"ד שאול פלס: אם לידי המועצה מגיעה אינפורמציה שיש עליה סודיות מסחרית, היא נשמרת על פי חוק.

ערן אטינגר: מדובר בגוף ציבורי שבמועצה סטטוטורית, שכמובן חלה עליה חובה לעשות שימוש במידע שמגיע אליה רק לצורך שבו הוא מנוסח בחוק.

ערן אטינגר: כמובן שאסור לה לעשות במידע הזה שום שימוש אחר.

ערן אטינגר: אחרי פסקה (13) יבוא: "(14) הוראות בדבר דרכי הניהול של שווקים סיטונאיים של צמחים, ואופן הפיקוח עליהם".

אבשלום וילן: אנחנו עוברים להצבעה על סעיף 17.

אבשלום וילן: הצבעה בעד סעיף 17 – פה אחד נגד – אין נמנעים – אין סעיף 17 אושר.

אבשלום וילן: סעיף 17 אושר פה אחד.

ערן אטינגר: 18.

ערן אטינגר: בסעיף 30 לחוק העיקרי – בסעיף קטן (א) – ברישה, במקום "יחולו הוראות אלה:" יבוא "מוסמכת המועצה – ".

ערן אטינגר: בפסקה (1) המילים "המועצה מוסמכת" – יימחקו, ובמקום "השרים" יבוא "השר".

ערן אטינגר: בפסקה (2) המילים "השר רשאי" – יימחקו, בכל מקום, במקום "למועצה" יבוא "לה", במקום "ושלדעת השר" יבוא "ושלדעתה", ובמקום "שיקבע השר" יבוא "שתקבע".

ערן אטינגר: בפסקה (3) המילים "המועצה מוסמכת" – יימחקו, ובמקום "שקבע השר" יבוא "שתקבע".

ערן אטינגר: סעיף 30 מדבר על סמכויות המועצה בשיווק ובמקום אישור של השרים יבוא אישור של השר.

ערן אטינגר: שוב, גם כאן הוחזרו למועצה סמכויות שנלקחו ממנה ב-2003.

ערן אטינגר: בסעיף קטן (ב), במקום "השרים" יבוא "השר", ובמקום "שר החקלאות" יבוא "השר".

גלעד ארדן: אנחנו עוברים להצבעה על סעיף 18.

גלעד ארדן: הצבעה בעד סעיף 18 – פה אחד נגד – אין נמנעים – אין סעיף 18 אושר.

גלעד ארדן: סעיף 18 אושר פה אחד.

אבשלום וילן: אדוני היושב ראש, יש לי בקשה להצביע על הוראת המעבר שהגשתי כי אני צריך לצאת לדיון אחר.

אבשלום וילן: אני אקרא את ההוראה.

אבשלום וילן: הוראה מיוחדת למינוי החברים הראשונים בוועדות הענפיות.

אבשלום וילן: סעיף 78.

אבשלום וילן: הוראה מיוחדת למינוי החברים הראשונים בוועדות הענפיות.

אבשלום וילן: מבלי לגרוע מהאמור בתקנות מועצת הצמחים (ייצור ושיווק)(דרכי מינוי חברי המועצה וחברי ועדות ענפיות), תשס"ו-2006 (בסעיף זה – התקנות), סבר השר כי הרכב נציגי המגדלים, שנבחרו בבחירות הראשונות כהגדרתן בתקנות, אינו נותן ביטוי הולם לייצוגם של כלל המגדלים בענף בוועדה הענפית של אותו ענף, לרבות בשל כך שאינו כולל מגדלים מאיזור גידול מסוים, מגדלים של צמחים מסוג מסוים או מגדלים המשתייכים למגזר מסוים, רשאי הוא, כדי להבטיח ייצוג הולם כאמור, למנות לוועדה, עד חמישה חברים נוספים מקרב המגדלים, לאחר התייעצות עם גוף המייצג לדעתו את קבוצת המגדלים שמקרבה מונו החברים הנוספים, ככל שקיים גוף כאמור.

גלעד ארדן: אתם עושים עליי תרגיל?

שלום שמחון: לא.

גלעד ארדן: קראתם לזה הוראת מעבר וזאת סמכות מהותית מאד.

אבשלום וילן: אדוני היושב ראש, הסברתי קודם את בקשתי.

אבשלום וילן: היו בחירות, בבחירות נבחרו רק קיבוצניקים משני איזורים.

אבשלום וילן: זה יצר התמרמרות מאד גדולה בקרב המגדלים.

אבשלום וילן: הכוונה היא שעד לבחירות הבאות יהיו עוד חמישה מגדלים משאר איזורי הארץ, מגידולים שונים ושהם יהיו גם מושבניקים ומגדלים פרטיים.

אבשלום וילן: בבחירות נוצר עיוות.

גלעד ארדן: זה סותר את מהות החוק כפי שהצגתם אותה.

גלעד ארדן: קודם המועצה הוקמה כדי לקחת את הסמכויות מהמגדלים ועכשיו אתם אומרים שאתם רוצים להחזיר את הסמכויות למגדלים, אבל אם המגדלים בחרו לעצמם משהו שלא נראה לשר, השר יוסיף עוד חברים.

יעל שאלתיאלי: זה לא נראה למגדלים, לא לשר.

אתי בנדלר: אבל המגדלים הם אלה שבוחרים את נציגיהם.

גלעד ארדן: כתוב סבר השר.

שלום שמחון: אני נענה לדרישה שלהם ולא עושה את זה בשבילי.

יעל שאלתיאלי: היתה כאן לקונה אמיתית, בדיוק כמו שאמר חבר הכנסת וילן.

יעל שאלתיאלי: בקונסטרוקציה שבה נעשו בחירות יש עיוות עצום.

אבשלום וילן: למה מגדלי הענבים ממושב לכיש לא קיבלו ייצוג?

שלום שמחון: בראש ועדת הבחירות עמד שופט בדימוס.

שלום שמחון: השופט הבין שקיבוצים יכולים להצביע אחד בשביל כולם, כי זה ייפוי כוח, ולמושבניקים לא היתה האפשרות הזאת.

שלום שמחון: הם לא הגיעו להצבעה ואחד לא יכול היה להצביע בשביל כולם.

שלום שמחון: ברור לגמרי שאם אחד מצביע בשביל עשר ומושבניקים לא באו להצביע, הם קופחו.

גלעד ארדן: זה באמת היה כך?

שלום שמחון: כן.

שלום שמחון: הנזק הוא של המושבים, לא של הקיבוצים.

שלום שמחון: התיקון הוא על מנת לאזן את הפגיעה שנגרמה למושבניקים.

שלום שמחון: האיזור הפגוע הוא האיזור של קודמי בתפקיד ודווקא לו אני הולך לתקן.

אבשלום וילן: כל המועצות האלה בנויות על הבנות ועל הסכמות.

גלעד ארדן: מכיוון שאני מאמין לשר והוא אמר את דבריו לפרוטוקול, אני מסתמך על דבריו.

אילן אשל: העיוות היחיד קרה בענף הפירות.

אילן אשל: היחס בין כמות הדונמים הוא זה – מתוך 340 אלף דונם יש כ-140 אלף של המושבים, 100 אלף של הקיבוצים וכ-50 אלף של המושבות, של הערבים ואחרים.

אילן אשל: היחס בבחירות התהפך ומתוך 15 קיבוצניקים נבחרו 10.

שלום שמחון: איזור המועצה האיזורית באר טוביה נפגע.

אבשלום וילן: גם מועצה איזורית לכיש.

אילן אשל: נבחרו שניים ממושבות וחמישה מושבניקים.

אילן אשל: זה בהחלט לגמרי הפוך והסיבה היתה שיטת הבחירות, שהיתה לא נכונה, וגם שהמושבים לא באו להצביע.

אילן אשל: אם אפשר לתקן את זה, זה חשוב מאד אחרת איזור שלם לא ייתן אמון במועצה ולא ישתפו איתה פעולה.

חיים חדד: למרות שזה לא שייך לי אני בהחלט חושב שהתיקון שמציע חבר הכנסת וילן נועד לתת ייצוג אמיתי למושבים בתוך המועצה.

אתי בנדלר: אני מבקשת מהיועץ המשפטי להסביר את נוסח ההוראה, למה הכוונה כשאתם אומרים בלי לגרוע מהוראות התקנות, שזאת טכניקה חקיקתית לא כל כך מקובלת בחוק ראשי.

ערן אטינגר: זאת לא הצעה שלנו אלא הסתייגות ואנחנו חושבים שבמובן העקרוני היא הסתייגות נכונה.

ערן אטינגר: הוראה כזאת קיימת בהצעת החוק שדיברנו עליה בנוגע למליאת המועצה, מכיוון ששיטת הבחירות מתבססת על כמות בלבד ואז היא עשויה ליצור עיוותים.

ערן אטינגר: עלול להיות מצב, כמו בבחירות האחרונות, שלאיזור הערבה, שהוא איזור חקלאי מאד חשוב, אין נציג בגלל השיטה.

ערן אטינגר: לכן, גם לגבי המליאה יש בחוק הוראה דומה מאד, שכרגע הצבעתם עליה ואישרתם אותה.

ערן אטינגר: אותו הדבר יש לקבוע לגבי הוועדות הענפיות.

אתי בנדלר: בעצם לא צריך את כל הרישה ואפשר לכתוב – סבר השר כי הרכב נציגי המגדלים, שנבחרו בבחירות הראשונות וגו'.

ערן אטינגר: זה בסדר.

אתי בנדלר: אני מבינה שזאת הוראה שתחול אך ורק לגבי הבחירות הראשונות כי לגבי הבחירות הקבועות קיימת ההוראה שאושרה.

ערן אטינגר: נכון.

גלעד ארדן: אני מעלה את הצעתו של חבר הכנסת וילן להצבעה.

גלעד ארדן: הצבעה בעד הצעת חבר הכנסת וילן – פה אחד נגד – אין נמנעים – אין הצעתו של חבר הכנסת וילן אושרה.

גלעד ארדן: הצעתו של חבר הכנסת וילן אושרה פה אחד.

ערן אטינגר: הסעיף מדבר על תנאים והגבלות לעניין היתר ייצור ויש פה שני תיקונים טכניים.

ערן אטינגר: 19.

ערן אטינגר: בסעיף 31א(ב) לחוק העיקרי – בפסקה (3), במקום "שימושן" יבוא מימושן" בפסקה (7) בסופה יהוא "ואופן הגשתם, לרבות במדיה מגנטית או אופטית או בתקשורת מחשבים".

ערן אטינגר: הכוונה היא להרחיב את האופציות שבהן ניתן להעביר נתונים למועצה.

ערן אטינגר: 20.

ערן אטינגר: בסעיף 34 לחוק העיקרי, ברישה, במקום "השר רשאי" יבוא "המועצה רשאית".

גלעד ארדן: אני מעלה להצבעה את סעיפים 19-20 בנוסח שקרא היועץ המשפטי.

גלעד ארדן: הצבעה בעד סעיפים 19-20 – פה אחד נגד – אין נמנעים – אין סעיפים 19-20 אושרו.

גלעד ארדן: סעיפים 19-20 אושרו.

שלום שמחון: הנציג של משרד המשפטים הציע להסיר את פסקה (4) בסעיף 21.

אתי בנדלר: פסקה (4) נמחקת בהסכמה.

עו"ד אורי נוסבאום: אני אמשיך לקרוא את הסעיפים.

עו"ד אורי נוסבאום: 21.

עו"ד אורי נוסבאום: בסעיף 36 לחוק העיקרי – בסעיף קטן (א) – ברישה, במקום "השר, לאחר שנתן" יבוא "המועצה, לאחר שנתנה", במקום "בהסכמת" יבוא "באישור השר, בהסכמת" ובמקום "רשאי" יבוא "רשאית".

עו"ד אורי נוסבאום: אחרי פסקה (1) יבוא: (1א) לקבוע מועדים ודרכים לעדכון סכומי ההיטלים.

עו"ד אורי נוסבאום: בפסקה (2), המילה "המורשים" תימחק.

עו"ד אורי נוסבאום: בפסקה (3), בסופה יבוא "במדיה מגנטית או אופטית בתקשורת מחשבים או בכל דרך אחרת שתקבע המועצה".

עו"ד אורי נוסבאום: אחרי סעיף קטן (א) יבוא: "(א1) שיעור ההיטלים שייקבעו לפי סעיף קטן (א) לא יפחת מ-0.25% מסך הפדיון במכירה בסיטונות של הצמחים באותם ענפים או מינים שלגביהם נקבע ההיטל, ששווקו בעונה הקודמת לקביעת ההיטלים (בסעיף קטן זה – רצפת ההיטל), ולא יעלה על 0.8% מסך הפדיון כאמור (בסעיף קטן זה – תקרת ההיטל).

עו"ד אורי נוסבאום: השר רשאי, מיוזמתו או לפי בקשת המועצה, בהסכמת שר האוצר ובאישור ועדת הכספים של הכנסת, לשנות, בצו, את שיעורי רצפת ההיטל ותקרת ההיטל הקבועים בסעיף קטן זה.

עו"ד אורי נוסבאום: (א2) המועצה רשאית, בכללים כאמור בסעיף קטן (א), להטיל היטל על מגדלים של מין או מינים של צמחים, באיזור מסוים, לשם מימון פעולות מסוימות לגבי אותו מין או מינים של צמחים באיזור האמור, ובלבד שביקשו זאת רוב המגדלים כאמור.

עו"ד אורי נוסבאום: היטל לפי סעיף קטן זה יוטל, לתקופה קצובה, נוסף על ההיטלים שהוטלו לפי סעיף קטן (א) על מגדלי אותו מין או מינים של צמחים באיזור המסוים, ובלבד ששיעורו לא יעלה על 10% מסכומי ההיטלים כאמור.

עו"ד אורי נוסבאום: בסעיף קטן זה, "איזור" – שטח הכולל תחום שיפוט של רשות מקומית אחת לפחות.

עו"ד אורי נוסבאום: סעיפים קטנים (ב) ו-(ג) – בטלים.

ערן אטינגר: ההיטלים הרבה יותר נמוכים מכפי שהיה עד היום.

ערן אטינגר: יש סמכות לשרים ולוועדת הכספים לשנות, אם קיים צורך, כדי שלא נצטרך לתקן את החוק.

ערן אטינגר: סעיף קטן (2) מאפשר להטיל היטל שנוגע לאיזור.

ערן אטינגר: בדרך כלל ההיטלים הם לפי ענפים ומיני צמחים, אבל לעיתים נדרשת פעולה איזורית, למשל פעולת הדברה באיזור מסוים, ואז היא חוצה את הענפים.

ערן אטינגר: זה מאפשר לעניין הזה לגבות גבייה קונקרטית, איזורית.

יוסף בלייר: האחוז הוא מפדיון השוק או בשאר המשקים?

ד"ר מרדכי כהן קדמון: השוק הסיטונאי, לפי הפרסומים של הלמ"ס.

גלעד ארדן: תודה.

גלעד ארדן: אנחנו עוברים להצבעה על סעיף 21 אחרי גריעת סעיף קטן (4).

גלעד ארדן: הצבעה בעד סעיף 21 – פה אחד נגד – אין נמנעים – אין סעיף 21 אושר.

גלעד ארדן: סעיף 21 אושר פה אחד.

עו"ד אורי נוסבאום: 22.

עו"ד אורי נוסבאום: בסעיף 37 לחוק העיקרי – בכותרת השוליים, במקום "קרנות" יבוא "ניכויים וקרנות".

עו"ד אורי נוסבאום: במקום סעיף קטן (א) יבוא: (א1) המועצה תנכה, מכספי ההיטלים שהוטלו לפי סעיף 36(א), סכום בשיעור רצפת ההיטל כמשמעותה בסעיף 36(א1), לצורך כיסוי הוצאות המינהל שלה (בפסקה זו – ניכוי לכיסוי הוצאות), ורשאית היא לנכות עד 10% מכספי ההיטלים שייוותרו לאחר הניכוי לכיסוי הוצאות, לחשבון קרן כללית, כדי לממן פעולות הדרושות לשם ביצוע תפקידיה, לרבות יצירת עתודה כספית ופעולות לקידום ענייניהם של ענפים ומיני צמחים שונים.

עו"ד אורי נוסבאום: נותרה בידי המועצה יתרה מהסכום שניכתה לכיסוי הוצאות לפי פסקה זו, תועבר היתרה לחשבון הקרן הכללית.

עו"ד אורי נוסבאום: (2) יתרת כספי ההיטלים שנותרה לאחר הניכויים כאמור בפסקה (1) תועבר לחשבון קרן מיוחדת של כל אחד מהענפים או מיני הצמחים שלגביהם הוטלו, ותשמש למימון פעולות המיועדות לקידום ענייניו של הענף או המין בלבד.

עו"ד אורי נוסבאום: המועצה תנכה, מכספי ההיטל שהוטל על מגדלי מין או מיני צמחים באיזור מסוים לפי סעיף 36(א2), סכום המיועד לכיסוי הוצאות המינהל שיידרשו לשם מימוש הפעולות שבשלן הוטל ההיטל (בפסקה זו – הפעולות האיזוריות).

עו"ד אורי נוסבאום: יתרת כספי ההיטל תועבר לחשבון קרן מיוחדת של מגדלי המין או מיני הצמחים באיזור המסוים, ותשמש למימון הפעולות האיזוריות".

עו"ד אורי נוסבאום: בסעיף קטן (ד), במקום הרישה עד המילה "ייקבעו" יבוא "המועצה, באישור השר ובהסכמת שר האוצר, תקבע".

ערן אטינגר: הסעיף הזה נוגע לניכויים ולקרנות.

ערן אטינגר: הוא מסמיך את המועצה לנכות מכספי ההיטלים סכומים שהוגבלו בחוק לצורך התקורה שלה.

ערן אטינגר: הוא מורה לה מה לעשות בשאר הכספים – היא מקימה קרן כללית וקרנות ענפיות ותת ענפיות לטובת הענפים.

ערן אטינגר: הסעיף מסדיר את קבלת ההחלטות בנוגע אליהן.

עליזה כהן: יש שלושה ענפים ואסור להם לעשות סבסוד צולב מענף לענף.

עליזה כהן: ההצעה של הסעיף הזה היתה להקים קרן אחת כדי שיוכלו לעשות פעולות משותפות לשלושת הענפים.

מאיר יפרח: זה רעיון לא טוב כי לוקחים כסף מענף שיש לו כסף גם עבור ענף שיש לו.

מאיר יפרח: לא הייתי מאפשר את הקרן הזאת.

ערן אטינגר: זה סכום מוגבל, 10% מ-0.8%.

מאיר יפרח: יש תקציב רוחבי שהוא מסודר ואין צורך לקחת קרן כללית נוספת.

מאיר יפרח: אני חושב שזה סידור לא טוב.

מאיר יפרח: אם אומרים את האמת, זה ממש סבסוד.

עו"ד שאול פלס: זה לא סבסוד.

ערן אטינגר: יש צורך בפעולות משותפות.

גלעד ארדן: מה זה לצורך ביצוע תפקידיה ?

גלעד ארדן: תן לי דוגמאות לפעולות שיכולות לבוא בחשבון במסגרת ניצול הכספים האלה.

ערן אטינגר: המועצה עושה פעולות הדרכה למחקר, שיווק ופרסום.

גלעד ארדן: גם פרסום ברדיו של הענפים השונים?

עו"ד אורי נוסבאום: הסעיף הזה קיים היום בחוק וזה לא דבר חדש.

אתי בנדלר: לכאורה יכול להיות סבסוד צולב.

אתי בנדלר: על פי הסעיף אפשר לבצע פעולות של סבסוד צולב.

אתי בנדלר: אין הגבלה כי אין הגדרה מה הן הפעולות הדרושות.

עו"ד שאול פלס: אין פה שום סבסוד צולב.

עו"ד שאול פלס: זה סעיף שהיה גם קודם לכן והיה גם לפני כן בחוק מועצת הפירות המקורי.

עו"ד שאול פלס: תזכרו בבקשה את המקור של הדברים.

עו"ד שאול פלס: למועצה אין מקור כספי אחר למימון פעולות מועצתיות לטובת הענף כולו ולכן היא זקוקה לקרן כללית כזאת.

מאיר יפרח: יש תקציב רוחבי.

עו"ד שאול פלס: לא, אין תקציב רוחבי.

עו"ד שאול פלס: אם אתה מדבר על ה-0.25% זה לתקורה של המועצה.

עו"ד שאול פלס: על פעולות כלל ענפיות שהמועצה צריכה לעשות, זה המקור הכספי היחיד העומד לרשותה.

אתי בנדלר: הכל טוב ויפה אבל זה לא נאמר בנוסח הסעיף.

אתי בנדלר: כתוב – לחשבון קרן כללית כדי לממן פעולות הדרושות לשם ביצוע תפקידיה.

אתי בנדלר: הכלל הוא לשם ביצוע תפקידיה ולא נאמר שמדובר בתפקידים שנוגעים לכלל הענפים.

עו"ד שאול פלס: אבל תפקידיה הם תפקידים ענפיים.

אתי בנדלר: אתה מנסה לומר שהקרן הכללית מיועדת לביצוע פעולות רוחביות, שאינן נוגעות לענף מסוים דווקא.

אתי בנדלר: אני אומרת שזה מצוין, אבל צריך לכתוב את זה.

עו"ד שאול פלס: אין בעיה, אבל אני חושב שזה כתוב כי כתוב תפקידיה.

אתי בנדלר: שאני אקרא ליושב ראש את כלל תפקידיה של המועצה?

אתי בנדלר: הם רבים מיני ספור.

עו"ד שאול פלס: לא, הם כתובים בסעיף 11, אפשר לראות אותם והם כולם תפקידים לכלל המערכת.

שלום שמחון: מאיר, הסיכום בינינו היה שישנם נושאים שנשוב אליהם.

שלום שמחון: אתה סתם מתעקש.

מאיר יפרח: אני חושב שאפשר לוותר על הסעיף הזה.

שלום שמחון: אפשר לוותר על הכל ולחזור לכאן בעוד שלושה חודשים.

אתי בנדלר: איך אתה מונע באמצעות הנוסח המוצע סבסוד צולב?

אתי בנדלר: נוצרה בעיה וצריך למצוא לה מענה.

עו"ד שאול פלס: זה עניין ניסוחי.

ערן אטינגר: נוסיף את המילים לכלל הענפים.

אתי בנדלר: אם כך הנוסח יהיה – פעולות הדרושות לשם ביצוע תפקידי המועצה הנוגעים לכלל הענפים.

גלעד ארדן: פירוט התפקידים בסעיף 11 עוסק בכלל הענפים.

אתי בנדלר: אבל אחר כך המועצה מקבלת החלטות ענפיות והיא מיישמת אותן באופן ענפי.

ערן אטינגר: הסכמנו על ניסוח, שיאמר – לשם ביצוע תפקידי המועצה הנוגעים לכלל הענפים.

גלעד ארדן: על פי הניסוח, האם המועצה יכולה להשתמש בכסף לעשות קמפיין לאחד הענפים בזמן מסוים?

ערן אטינגר: לא.

ערן אטינגר: לשם כך יש קרן ענפית.

גלעד ארדן: תודה.

גלעד ארדן: אני מעלה להצבעה את סעיף 22 בתיקון שהציעה היועצת המשפטית של הוועדה.

גלעד ארדן: הצבעה בעד סעיף 22 – פה אחד נגד – אין נמנעים – אין סעיף 22 אושר.

גלעד ארדן: סעיף 22 אושר פה אחד.

עו"ד אורי נוסבאום: 23.

עו"ד אורי נוסבאום: בסעיף 39 לחוק העיקרי – בסעיף קטן (א), במקום "רשאית המועצה, באישור השרים לאחר שנועצו" יבוא "רשאית המועצה לבצע פעולות לוויסות שיווקם של צמחים, לרבות הספקת צמחים לתעשיה וייצוא צמחים, וכן רשאית היא, באישור השר לאחר שנועץ".

עו"ד אורי נוסבאום: בסעיף קטן (ב), במקום "השרים" יבוא "השר".

ערן אטינגר: סעיף 39 מדבר על תמיכת המועצה במחירי תוצרת.

עו"ד אורי נוסבאום: בעקבות מחיקת סעיף 36(ב), שבו צוין כי כספי ההיטלים יועדו גם לביצוע פעולות לוויסות שיווקם של צמחים, הכנסנו את ההוראה הזאת פה.

עו"ד אורי נוסבאום: זה המקום המתאים בחוק.

גלעד ארדן: תודה.

גלעד ארדן: אנחנו עוברים להצבעה על סעיף 23.

גלעד ארדן: הצבעה בעד סעיף 23 – פה אחד נגד – אין נמנעים – אין סעיף 23 אושר.

גלעד ארדן: סעיף 23 אושר פה אחד.

עו"ד אורי נוסבאום: 24.

עו"ד אורי נוסבאום: בסעיף 40 לחוק העיקרי, בכל מקום, במקום "השרים" יבוא "השר" 25.

עו"ד אורי נוסבאום: בסעיף 41(ב) לחוק העיקרי, במקום "השרים" יבוא "השר".

עו"ד אורי נוסבאום: 26.

עו"ד אורי נוסבאום: בסעיף 42 לחוק העיקרי, במקום "השרים" יבוא "השר".

עו"ד אורי נוסבאום: 27.

עו"ד אורי נוסבאום: בסעיף 43 לחוק העיקרי, במקום "השרים רשאים" יבוא "השר רשאי" ובכל מקום, במקום "לשרים" יבוא לו ולשר האוצר".

גלעד ארדן: תסביר מה השינוי בסמכויות.

ערן אטינגר: סעיף 40 מדבר על תקציב המועצה.

ערן אטינגר: סעיף 41 מדבר על מבנה התקציב.

ערן אטינגר: סעיף 42 מדבר על תחזית פעולות המועצה.

ערן אטינגר: סעיף 43 מדבר על הסמכות לקבוע בתקנות הוראות בדבר ניהול מערכת כספים וביקורת עליה.

גלעד ארדן: כלומר, בתקציב זה השר ובביקורת זה השר ושר האוצר.

ערן אטינגר: סעיף 44 נוגע לעובדים במועצה ועל תנאי עבודתם.

עו"ד אורי נוסבאום: גם בתקציב יש סמכות לשר האוצר בחוק הקיים.

עו"ד אורי נוסבאום: 28.

עו"ד אורי נוסבאום: בסעיף 44 לחוק העיקרי, במקום "השרים" יבוא "השר".

אתי בנדלר: שאלתי את עורכי הדין כהאן ואטינגר לגבי הוראות משמעת החלות על עובדי המועצה, משום שלא נאמר כאן שחוק המשמעת חל עליהם.

אתי בנדלר: למיטב ידיעתי הוא לא חל עליהם הגם שלמועצה יש סמכות למנות מפקחים, שיש להם סמכויות מרחיקות לכת בתחום הביקורת והפיקוח על המגדלים.

ערן אטינגר: אני לא חושב שיש כאן בעיה עקרונית, אבל צריך לבדוק את זה עם נציבות שירות המדינה.

ערן אטינגר: כשם שמחילים את הוראות שירות המדינה – משמעת, על גופים שהיום הוא לא חל עליהם, צריך לבדוק את הנושא איתם.

ערן אטינגר: מבחינת היקף זה מחייב אותם.

אתי בנדלר: אני מסכימה אתכם ואני לא מדברת היום על כל העובדים.

אתי בנדלר: הבעיה העיקרית שלי היא עם אלה שיש להם סמכויות פיקוח, סמכויות משטריות-ממשליות.

אתי בנדלר: החקיקה היום לא מאפשרת החלת סמכויות כאלה על מי שהוראות חוק משמעת לא חלות עליו.

אתי בנדלר: לפקחים יש סמכויות מרחיקות לכת.

אתי בנדלר: זה הסדר מאד מאד ישן וזה הסעיף הבא, סעיף 30.

אתי בנדלר: מחזירים את הסמכות הזאת למועצה.

ערן אטינגר: השינוי הוא לגבי הגוף הממנה, כלומר כבר היום יש פקחים מבין עובדי המועצה ויש גם מנגנון פנימי במועצה.

ד"ר מרדכי כהן קדמון: יש במועצה מנגנון, שבו דנים בעובדים שעובדים לא כשורה.

עו"ד אריאל כהאן: סמכויות פקחים מקרב עובדי המועצה קיימות כבר היום ובכך אין חדש.

עו"ד אריאל כהאן: השינוי פה הוא בשאלה מי ממנה את הפקחים האלה.

עו"ד אריאל כהאן: בעבר זה היה השר והיום אנחנו מחזירים את סמכות המינוי למועצה.

עו"ד אריאל כהאן: האם ראוי שדיני המשמעת יחולו עליהם?

עו"ד אריאל כהאן: זאת שאלה שלא קשורה לכך שהשר ממנה או שהמועצה ממנה.

אתי בנדלר: אני מוטרדת.

אתי בנדלר: מאחר ונעשה כאן שינוי, התייחסות שהם שני סעיפים שהם רלוונטיים לעניין, ראשית איזה הוראות דין חלות על עובדי המועצה והסעיף של הביקורת, אני חושבת שהיה צריך לבחון את כל התמונה בהקשר הזה.

אתי בנדלר: בינתיים הייתי מציעה לפצל את סעיף 30, כלומר סמכויות המינוי יישארו אצל השר.

אתי בנדלר: אני מעוניינת בפלטפורמה לדון בנושא הזה כשנחדש את הדיון.

אתי בנדלר: אם לא נפצל את הסעיף הזה, לא תהיה לנו פלטפורמה לדון בנושא הזה.

ערן אטינגר: אפשר להחיל על הפקחים.

ערן אטינגר: ..

אתי בנדלר: אני לא אחיל בשום פנים ואופן בלי לשמוע את נציבות שירות המדינה.

ערן אטינגר: אפשר להעביר את הסעיף הזה לדיון בסעיף שאנחנו ממילא מפצלים ואנחנו נבדוק את האפשרות להחיל על הפקחים את כללי המשמעת.

אתי בנדלר: אדוני היושב ראש, אולי אני אגדיר את זה.

אתי בנדלר: אדוני השר, בסעיף 30 להצעת החוק מוצע לתקן את סעיף 53(א)(2) לחוק העיקרי.

אתי בנדלר: סעיף 53 כולו עניינו בביקורת ובין היתר קובע שם סעיף קטן (א), שבו לא מוצעים תיקונים – (א) המועצה רשאית למנות בכתב, לתקופה שלא תעלה על 12 חודשים, מפקח, שיהיה מוסמך כל אימת שיש לו יסוד להניח שהדבר דרוש כדי להבטיח את ביצועו של חוק זה או כדי למנוע עבירה על הוראותיו – 1.

אתי בנדלר: להיכנס לכל מקום, לעצור כל כלי הובלה.

אתי בנדלר: .. לערוך בהם חיפוש וגו'.

אתי בנדלר: 2.

אתי בנדלר: לדרוש מכל אדם המחזיק או מוביל צמחים למעט כמות צמחים לצריכה עצמית, כפי שקבע השר, שיראה את התעודות לגבי הצמחים האמורים וימסור פרטים ביחס אליהם.

אתי בנדלר: סעיף קטן (ב) קובע שהמפקח רשאי לתפוס צמחים או כל דבר אחר שיש בו יסוד להניח שנעברה בו עבירה על חוק זה ורשאי הוא לתפוס חומרי אריזה או מסמכים וכן הלאה.

אתי בנדלר: דהיינו, יש כאן סמכויות פיקוח ואכיפה של מי שמונה על ידי המועצה.

אתי בנדלר: עד היום המועצה הסמיכה והיא ממשיכה להסמיך.

ערן אטינגר: השר ממנה.

ערן אטינגר: מי שממנה הוא השר לביטחון הפנים.

ערן אטינגר: כך היה וכך נשאר.

ערן אטינגר: הסמכות הדרמטית של החקירות היא של הסמכה של השר לביטחון הפנים, כמו בכל מקום.

ערן אטינגר: המועצה היא זאת שרשאית למנות בכתב ולא נעשה בזה שינוי ב-2003.

ערן אטינגר: כל השינוי בסעיף 53 הוא בכך שכתוב – צמחים לצריכה עצמית כפי שקבע השר, קובעת המועצה.

ערן אטינגר: כלומר, אומרים איזו כמות של צמחים היא לצריכה עצמית, וזה ממש לא צריך להיות בידי השר.

אתי בנדלר: אכן נכון.

אתי בנדלר: ברמה העקרונית, אם יש משהו שברור שהוא לא צריך להיות בידי השר, זה בדיוק מה שאתם מבקשים, אבל מאחר ונכנסתם גם לסעיף שחל בדינים שחלים על עובדי המועצה והדרך היחידה לשמור פלטפורמה לבחון את הנושא הזה בהמשך היא על ידי פיצול הנושא הזה, אני מציעה לפצל את הסעיף הזה.

שלום שמחון: אני נכנע לבקשתך, אבל הייתי שמח אם זה לא היה כך.

שלום שמחון: אני מציע שנעשה את ההיפך.

שלום שמחון: אנחנו נעביר את זה ונבחן את זה.

אתי בנדלר: איך תחזירו את זה אחרי שההצעה תעבור קריאה שנייה ושלישית?

אתי בנדלר: לא יהיה סעיף להיתלות עליו כדי להכניס תיקון אם יהיה בכך צורך.

אתי בנדלר: זה חסר משמעות כי הרי זה יאושר מיידית עם המשך ההליכים בסעיף הוראת המעבר.

גלעד ארדן: את מעוניינת לפצל את זה כדי שזה יאפשר לנו כר לדון באופן הפיקוח שמתבצע על עובדי המועצה?

אתי בנדלר: כן, אבל רק ככל שהם מפעילים סמכויות פיקוח, סמכויות שלטוניות.

שלום שמחון: דווקא בימים האלה הדברים האלה הם הכי קריטיים.

גלעד ארדן: להיפך, אם מפצלים את הסעיף הסמכות היא שלך.

שלום שמחון: אני אשקול בעתיד.

אתי בנדלר: אם השר מצהיר שהנושא ייבדק ותוצאותיו יובאו לוועדה בכל מקרה, אני חוזרת בי מבקשתי.

גלעד ארדן: קראנו את סעיפים 24, 25, 26, 27, 28, 29, 30 ואני מעלה אותם להצבעה.

גלעד ארדן: הצבעה בעד סעיפים 24-30 – פה אחד נגד – אין נמנעים – אין סעיפים 24-30 אושרו.

גלעד ארדן: סעיפים 24-30 אושרו פה אחד.

עו"ד אורי נוסבאום: 31.

עו"ד אורי נוסבאום: בסעיף 58 לחוק העיקרי, במקום "שקבע השר" יבוא "שקבעה".

ערן אטינגר: מדובר על שיווק צמחים שאינם עומדים בסטנדרטים שקבעה המועצה.

עו"ד אורי נוסבאום: 32.

עו"ד אורי נוסבאום: בסעיף 65 לחוק העיקרי, במקום "השרים" יבוא "השר" ובמקום "רשאים" יבוא "רשאי".

גלעד ארדן: ועדת הכלכלה נשארת?

עו"ד אורי נוסבאום: כן.

עו"ד אורי נוסבאום: 33.

עו"ד אורי נוסבאום: בסעיף 66 לחוק העיקרי, במקום "השרים ממונים" יבוא "השר ממונה" ובמקום "והם רשאים" יבוא "והוא רשאי".

גלעד ארדן: תודה.

גלעד ארדן: אני מעלה להצבעה את סעיפים 31, 32 ו-33.

גלעד ארדן: הצבעה בעד סעיפים 31-33 – פה אחד נגד – אין נמנעים – אין סעיפים 31-33 אושרו.

גלעד ארדן: סעיפים 31-33 אושרו.

עו"ד אורי נוסבאום: 34.

עו"ד אורי נוסבאום: אחרי סעיף 66 לחוק העיקרי יבוא "אישור כללי המועצה.

עו"ד אורי נוסבאום: 66א.

עו"ד אורי נוסבאום: כללי המועצה לפי חוק זה טעונים אישור השר.

ערן אטינגר: כל הכללים, כדי לא להשאיר את המועצה לבד.

גלעד ארדן: אני מעלה להצבעה את סעיף 34.

גלעד ארדן: הצבעה בעד סעיף 34 – פה אחד נגד – אין נמנעים – אין סעיף 34 אושר.

גלעד ארדן: סעיף 34 אושר פה אחד.

עו"ד אורי נוסבאום: 35.

עו"ד אורי נוסבאום: בסעיף 73(א) לחוק העיקרי – בהגדרה "נכסים" במקום "7(ה)" יבוא "7(א1)".

עו"ד אורי נוסבאום: אחרי ההגדרה "תיקון מס' 6" יבוא "תיקון מס' 8 – חוק זה כנוסחו לפי חוק מועצת הצמחים (ייצור ושיווק)(תיקון מס' 8), התשס"ז-2007.

עו"ד אורי נוסבאום: " אלה תיקונים טכניים.

עו"ד אורי נוסבאום: 36.

עו"ד אורי נוסבאום: בסעיף 75(א) לחוק העיקרי, במקום "תיקון מס' 6" יבוא "תיקון מס' 8".

עו"ד אורי נוסבאום: גם זה תיקון טכני.

גלעד ארדן: אני מעלה להצבעה את סעיפים 35 ו-36.

גלעד ארדן: הצבעה בעד סעיפים 35-36 – פה אחד נגד – אין נמנעים – אין סעיפים 35-36 אושרו.

גלעד ארדן: סעיפים 35 ו-36 אושרו פה אחד.

עו"ד אריאל כהאן: הגענו לסעיף המפוצל ואני רוצה להעיר הערה לפרוטוקול.

עו"ד אריאל כהאן: אנחנו נכנסים למצב שהוא לא כל כך בריא כי יש לנו מועצה בלי ענף הפרחים והנכסים נשארים בתור חלק מהמועצה.

עו"ד אריאל כהאן: אנחנו באמת מבקשים מהוועדה להסדיר כמה שיותר מהר את הנושא הזה כי זה מצב פרובלמטי מבחינתנו.

גלעד ארדן: אתה אולי מתבלבל.

גלעד ארדן: הוועדה לא יכולה להסדיר את הנושא הזה, זה חוק ממשלתי.

גלעד ארדן: הממשלה יכולה למשוך אותו, כפי שהיא הסכימה לעשות עכשיו.

עו"ד אריאל כהאן: אנחנו מבקשים גם מהוועדה וגם מהשר שהדברים יוסדרו במהירות האפשרית.

גלעד ארדן: כשתונח בקשת השר נשתדל לפעול בהקדם האפשרי.

עו"ד אריאל כהאן: כמובן שבכל תקופת הביניים המועצה לא תהיה רשאית אלא לנהל באופן שגרתי ושוטף את הנכסים ששייכים לענף הצמחים.

אתי בנדלר: ההערה הזאת מאד מאד חשובה והיא תואמת את החלטות ועדת הכלכלה מהישיבות הקודמות.

גלעד ארדן: אולי היא לא תואמת את סמכויות המועצה.

אתי בנדלר: היא תואמת את החלטת הבג"ץ, בג"ץ ארגון מגדלי הירקות, שניתנו בו הצהרות של המדינה והחלטה של הבג"ץ.

עו"ד אורי נוסבאום: 38.

עו"ד אורי נוסבאום: בתוספת לחוק העיקרי, הכותרת "ענף צמחי הנוי" – תימחק.

גלעד ארדן: אני מעלה להצבעה את סעיף 38.

גלעד ארדן: הצבעה בעד סעיף 38 – פה אחד נגד – אין נמנעים – אין סעיף 38 אושר.

גלעד ארדן: סעיף 38 אושר פה אחד.

גלעד ארדן: הוועדה מאשרת את הצעת החוק לקריאה שנייה ושלישית וכל הסעיפים אושרו, למעט סעיף 37 שפוצל.

גלעד ארדן: הוועדה רשמה לפניה את התחייבות השר שבעת חידוש דיוני הוועדה בנושא לעניין ההסכמות לגבי סעיף 37, תימסר לוועדה סקירה גם לגבי סמכויות הפיקוח ודיני המשמעת החלים על מי שמונה כמפקח בהתאם לחוק.

גלעד ארדן: תודה רבה לכולם, הישיבה נעולה.

שלום שמחון: תודה לכם, עשיתם את הלא יאומן.